pythainlp/thai_wikipedia_clean_20230101 huggingface dataset:
รักเธอเสมอดาว.
มิติรักจากเมืองที่เงียบสงบกับความสับสนในใจของ ปอง (รับบทโดย กนกฉัตร มรรยาทอ่อน) หนุ่มกราฟิกดีไซน์ที่กลับมาใช้ชีวิตในเมืองแสนน่ารัก จ.น่าน และต้องพบเจอกับเรื่องราวของ ดาว (รับบทโดย นภัชชา ไชยเลิศ) ที่จะเปลี่ยนความคิดเขาไปตลอดกาล เรื่อง “รักเธอเสมอดาว”
รุ้งสีเทา.
มิติรักเรื่องสุดท้าย กับ รักที่เป็นทางเลือกสายที่สาม ของชายคู่รัก ของพอร์ช (รับบทโดย กษิดิ์เดช หงส์ลดารมภ์) และ เหนือ (รับบทโดย ณัชพล รัตนมงคล)ใน จ.เชียงใหม่ ซึ่งทั้งคู่ต้องฝ่าฟัน ไม่ว่าจะเป็นอุปสรรคทางสังคม กฎหมาย และจากหัวใจของตัวเอง เรื่อง “รุ้งสีเทา”
ซิตี้กราวด์
ซิตี้ กราวน์
หวงเฟยหงพิชิตตะวันตก
UTC±0
อีบยองฮุน
จักรพรรดิอูดะ
สมเด็จพระจักรพรรดิอุดะ  จักรพรรดิองค์ที่ 59 แห่ง ราชวงศ์ญี่ปุ่น ตามที่ได้จัดเรียงไว้ใน รายพระนามจักรพรรดิญี่ปุ่น
จักรพรรดิอุดะครองราชบัลลังก์ระหว่าง ค.ศ. 887 - ค.ศ. 897
ซึ่งพระนามของพระองค์ได้ถูกนำไปใช้เป็นพระนามของ จักรพรรดิโกะ-อุดะ จักรพรรดิญี่ปุ่นในช่วง คริสต์ศตวรรษที่ 13
ก่อนจะขึ้นสืบ ราชบัลลังก์ดอกเบญจมาศ จักรพรรดิอุดะมีพระนามเดิมว่า เจ้าชายซาดามิ (定省)
จักรพรรดิอูดะเป็นพระราชโอรสองค์ที่ 3 ใน จักรพรรดิโคโก
วีอาร์เดอะแชมเปี้ยนส
อาณาจักรเจนละ
อาณาจักรเจนฬา
โบตั๋น (ละครโทรทัศน์)
โบตั๋น เป็นละครโทรทัศน์แนวดราม่า จากบทประพันธ์ของ เสน่ห์ โกมารชุน โดยนำมาสร้างเป็นละครโทรทัศน์มาแล้ว 2 ครั้ง
ครั้งที่หนึ่งเมื่อปี พ.ศ. 2546 โดย บริษัท เรด ดราม่า จำกัด บทโทรทัศน์โดย คม ขาวทอง / ใจทิพย์ กำกับการแสดงโดย กุลกณิช คุ้มครอง นำแสดงโดย จอนนี่ แอนโฟเน่, กุลสตรี ศิริพงษ์ปรีดา, เขตต์ ฐานทัพ , จิรวรรณ เตชะหรูวิจิตร ออกอากาศทุกวันจันทร์-ศุกร์ เวลา 13.30 - 14.30 น. ทางช่อง 3
ครั้งที่สองในปี พ.ศ. 2561 สร้างโดย บริษัท จำกัด โดย วิภาวี เจริญปุระ เป็นผู้จัดละคร บทโทรทัศน์โดย กำกับการแสดงโดย ชานนท์ สมฤทธิ์ นำแสดงโดย ฐานิสร จิระวัฒนะภัณฑ์, นุชนารถ อุชุพงศธร, กฤษณะ วรกิตติ์ไพศาล , นาราวดี เรืองเพ็ญ ออกอากาศทุก เวลา 21.50 - 23.25 น. ทางช่องพีพีทีวี
ใหญ่ฟัดโลก 2
ใหญ่ฟัดโลก 2 หรือ วิ่งสู้ฟัด 4 (อังกฤษ:Police story 4:First Strike) เป็นภาพยนตร์ฮ่องกงแนวตลก-แอกชั่นจากปี ค.ศ. 1996 ภาพยนตร์เรื่องนี้เป็นภาพยนตร์ภาคสี่ในภาพยนตร์ซีรีส์ชุด วิ่งสู้ฟัด ต่อจาก วิ่งสู้ฟัด 3 กำกับภาพยนตร์โดย Stanley Tong โดยมีภาคต่อคือ วิ่งสู้ฟัด 5 เหิรสู้ฟัด นำแสดงโดย เฉินหลง,แจ็คสัน หลิว,อู๋ เฉินจวิน,Nonna Grishayeva เป็นเรื่องราวของนายตำรวจ (รับบทโดย เฉินหลง) ถูกเรียกตัวมาเพื่อตามหาหัวรบขีปนาวุธที่ถูกขโมยไปกลับคืนมา นอกจากนี้เขาต้องต่อสู้กับแก็งค์นักเลงหัวไม้ที่มีอาวุธครบมือ ในขณะที่เขามีเพียงอุปกรณ์ต่างๆรอบตัวเท่านั้น
สาเหตุว่าทำไมจึงไม่เรียกว่าวิ่งสู้ฟัด ภาค 4.
จริงๆแล้วหนังเรื่อง ใหญ่ฟัดโลก 2 คือ ภาคที่ 4 ของ วิ่งสู้ฟัด แต่ตอนฉายในไทย กลับตั้งชื่อเรื่องว่า 'ใหญ่ฟัดโลก 2 (และยังใช้มาจนถึงทุกวันนี้ทั้ง วิดีโอ,วีซีดี และ ดีวีดี) จึงทำให้ในเมืองไทยไม่เคยมีหนังเรื่อง วิ่งสู้ฟัด 4 มาตั้งแต่นั้น
อนึ่ง เมื่อช่องโมโน 29 ได้นำภาพยนตร์เรื่องนี้ฉายออกอากาศทางโทรทัศน์ จึงมีการตั้งชื่อไทยใหม่อีกรอบว่า วิ่งสู้ฟัด 4
วิ่งสู้ฟัด 4
สโมสรฟุตบอลนครแม่สอด ยูไนเต็ด
สโมสรฟุตบอลนครแม่สอด ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลแม่สอด อำเภอแม่สอด จังหวัดตาก ปัจจุบันลงแข่งขันในระดับไทยลีก 3 โซนภาคเหนือ
โดยสโมสรก่อตั้งขึ้นเมื่อปี พ.ศ. 2559 และเริ่มต้นส่งทีมลงแข่งขันในรายการระดับสมัครเล่นอย่าง ฟุตบอลดิวิชั่น 3 ฤดูกาล 2559 ก่อนที่ต่อมาในฤดูกาล 2560 จะสร้างผลงานคว้าอันดับ 1 ในการแข่งขันไทยแลนด์ อเมเจอร์ลีก โซนภาคเหนือตอนล่าง และชนะในรอบชิงชนะเลิศ ทำให้ได้เลื่อนชั้นขึ้นมาแข่งขันในระดับไทยลีก 4 ซึ่งเป็นลีกอาชีพเป็นครั้งแรกในฤดูกาล 2561
เถียนมีมี่ รักเธอชั่วนิรันดร์
เถียนมีมี่ รักเธอชั่วนิรันดร์ เป็นละครโทรทัศน์ไทยแนว โรแมนติก-ดราม่า นำแสดงโดย ภพธร สุนทรญาณกิจ, รฐา โพธิ์งาม, สรวิศ บุญมาก, ณัฏฐินี เจียรวนนท์, ณัทธมนกาญจน์ ศรีนิกรโชติ
สวัสดี​] และนักแสดงชั้นนำอีกมากมาย เริ่มออกอากาศตอนแรกวันที่ 15 สิงหาคม พ.ศ. 2559–พ.ศ. 2559 ออกอากาศทุกวันจันทร์-อังคาร เวลา 20.00 - 21.00 น. ทางช่อง ทรูโฟร์ยู ผลิตโดย บริษัท โกลเด้น อายส์ วิว จำกัด โดย บทประพันธ์ของ เขมรินทร์ มารุต นนทพัฒน์ บทโทรทัศน์โดย น้องนุช ชวาลา กำกับการแสดงโดย มารุต สาโรวาท
รักนาร์ กลาวัน
รักนาร์ กลาวัน (; เกิดวันที่ 30 ตุลาคม ค.ศ. 1985) เป็นนักฟุตบอลชาวเอสโตเนีย ปัจจุบันเล่นในตำแหน่งเซ็นเตอร์แบ็กให้กับคัลยารีกัลโชในเซเรียอา และทีมชาติเอสโตเนีย
ในวันที่ 20 กรกฎาคม ค.ศ. 2016 กลาวันย้ายจากเอาก์สบูร์กมาอยู่กับลิเวอร์พูลด้วยค่าตัว 4.2 ล้านปอนด์ เซ็นสัญญา 3 ปี โดยกลาวันได้สวมเสื้อหมายเลข 17
ในวันที่ 14 สิงหาคม ค.ศ. 2016 พรีเมียร์ลีก นัดเปิดฤดูกาล 2016–17 กลาวันลงเล่นนัดแรกในพรีเมียร์ลีก โดยลงสนามเป็นตัวจริงในนัดที่ลิเวอร์พูลเอาชนะอาร์เซนอลที่เอมิเรตส์สเตเดียม 4-3 ต่อมาในวันที่ 20 กันยายน ค.ศ. 2016 อีเอฟแอลคัพ รอบ 3 กลาวันทำประตูแรกในสีเสื้อของลิเวอร์พูล ในนัดที่ลิเวอร์พูลเอาชนะดาร์บีเคาน์ตี ที่ไพรด์พาร์ก 3-0 ช่วยให้ ลิเวอร์พูล ผ่านเข้ารอบ 4 อีเอฟแอลคัพ ได้สำเร็จ
ในวันที่ 1 มกราคม ค.ศ. 2018 กลาวันสร้างประวัติศาสตร์เป็นนักฟุตบอลชาวเอสโตเนียคนแรกที่ยิงประตูในพรีเมียร์ลีก หลังจากทำประตูชัยในช่วงทดเวลาบาดเจ็บ นัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 2-1
คัลยารี.
ในวันที่ 17 สิงหาคม ค.ศ. 2018 กลาวันย้ายไปร่วมทีมคัลยารีด้วยค่าตัว 2 ล้านปอนด์ และได้ลงเล่นนัดแรกในเซเรียอาเมื่อวันที่ 26 สิงหาคม ในนัดที่เปิดบ้านเสมอกับซัสซูโอโลกัลโช 2–2
ราชาวดี
ราชาวดี  เป็นไม้ประดับในวงศ์ Buddlejaceae มีถิ่นกำเนิดทางตอนเหนือของอินเดียและจีน ลักษณะเป็นไม้ต้นขนาดเล็กถึงไม้พุ่ม สูง 2-5 เมตร ตามกิ่งมีขน ใบเป็นใบเดี่ยวรูปไข่ ออกตรงข้าม กว้าง 3.5-5 เซนติเมตร ยาว 5-7 เซนติเมตร โคนใบมน ปลายใบแหลม ขอบใบหยักฟันเลื่อยถี่ เนื้อใบหยาบ ท้องใบสีเขียวอมเทา มีขนสากหลังใบสีเขียว ดอกออกเป็นช่อตามซอกใบ ยาว 6-10 เซนติเมตร ดอกย่อยมีขนาดเล็กสีขาว โคนกลีบดอกเชื่อมติดกันเป็นหลอดสั้น ปลายแยกเป็น 4 กลีบ เกสรเพศผู้ 4 อัน ดอกมีกลิ่นหอม ผลเมื่อแก่แตกเป็น 2 ซีก ภายในมีเมล็ดขนาดเล็กจำนวนมาก ขยายพันธุ์ด้วยการเพาะเมล็ด ปักชำกิ่งและตอนกิ่ง
Ragnar Klavan
2016–17 Liverpool F.C. season
มิคาอิล อันโตนิโอ
มีชาอิล เกรกอรี แอนโตนีโอ (, เกิดวันที่ 28 มีนาคม ค.ศ. 1990) เป็นนักฟุตบอล ตำแหน่งกองหน้า ปัจจุบันเล่นในระดับพรีเมียร์ลีกให้กับเวสต์แฮมยูไนเต็ด และทีมชาติจาเมกา
เขาเริ่มต้นอาชีพกับสโมสรฟุตบอลทูทิงแอนด์มิตแชมยูไนเต็ดซึ่งเป็นสโมสรระดับนอกลีก (ระดับ 7 ของระบบลีกฟุตบอลอังกฤษ) ก่อนที่จะมาเล่นให้กับทีมในฟุตบอลลีก อาทิ เรดิง, เชลต์นัมทาวน์, เซาแทมป์ตัน, โคลเชสเตอร์ยูไนเต็ด, เชฟฟีลด์เวนส์เดย์ และนอตทิงแฮมฟอเรสต์
แบตเทิลฟีลด์ 1
แบตเทิลฟีลด์ 1  เป็นวิดีโอเกมแนวยิงมุมมองบุคคลที่หนึ่ง พัฒนาโดยอีเอ ไดซ์ และจำหน่ายโดยอิเล็กทรอนิก อาตส์ เป็นวิดีโอเกมลำดับที่สิบห้าในชุดเกม "แบตเทิลฟีลด์" และเป็นเกมภาคหลักเกมแรกในชุดเกมนับตั้งแต่เกม "แบตเทิลฟีลด์ 4" (2013) ตัวเกมวางจำหน่ายในเดือนตุลาคม 2016 สำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน
"แบตเทิลฟีลด์ 1" ได้รับเสียงวิจารณ์ในเชิงบวกจากนักวิจารณ์ ซึ่งมองว่าเป็นการปรับปรุงจากเกมภาคก่อน ๆ ทั้งจาก "แบตเทิลฟีลด์ 4" และ "แบทเทิลฟิลด์ฮาร์ดไลน์" เสียงชื่นชมส่วนใหญ่มุ่งไปที่การเซ็ตฉากของเกมไปในช่วงสงครามโลกครั้งที่หนึ่ง แคมเปญสำหรับผู้เล่นคนเดียว โหมดผู้เล่นหลายคน งานภาพ และการออกแบบเสียง ตัวเกมประสบความสำเร็จในเชิงพาณิชย์ โดยมียอดขายมากกว่า 15 ล้านชุด และยังมีการออกเกมตามออกมาด้วย "แบตเทิลฟีลด์ V" ในปี 2018
ในเดือน มิถุนายน 2015 ทีมพัฒนาเกม DICE ได้เผยว่า ทำการออกแบบเกมอยู่ แล้วเริ่มดำเนินการแล้ว แต่ยังไม่ได้เอ่ยชื่อ จนกระทั่งในเดือน มกราคม 2016 ได้มีการเปิดวีดีโอโปรโมตเกม Battlefield ใหม่ แต่ก็ยังไม่ได้เอ่ยชื่อเช่นเดิม จนมาถึงวันที่ 6 พฤษภาคม 2016 เกมนี้ก็ได้เปิดเผยสู่สาธารณะพร้อมชื่อเกม
ต่อมาในวันที่ 31 สิงหาคม 2016 เกมนี้ ได้เปิดให้ผู้เล่นที่จองพรีออเดอร์เกมนี้ ได้ทำการทดลองเล่นผ่าน Open-Beta สำหรับไมโครซอฟท์ วินโดวส์, เพลย์สเตชัน 4 และ เอกซ์บอกซ์ วัน แล้วก็ได้ทำการปิด Open-Beta ไป ในวันที่ 8 กันยายน 2016 เพื่อทำการปรับปรุงเกมต่อไป และในวันที่ 21 ตุลาคม 2016 เกมนี้ก็ออกจำหน่ายอย่างเป็นทางการ
ทาง EA DICE ได้ออกมาว่า เกมแบตเทิลฟีลด์ 1 จะมีภาคเสริมอยู่ 4 ภาคคือ "They Shall Not Pass", "In the Name of the Tsar", "Turning Tides และ" "Apocalypse".
ตัวเกมได้รับการตอบรับเป็นอย่างดีจากชุมชนหลังจากการประกาศเปิดตัวอย่างเป็นทางการ ในวันที่ 2 กรกฎาคม 2016 วิดีโอตัวอย่างของ "แบตเทิลฟีลด์ 1" คือวิดีโอตัวอย่างที่มีคนกดไลก์มากที่สุดบนยูทูบโดยมียอดไลก์มากกว่า 2 ล้านครั้ง อิเล็กทรอนิก อาตส์คาดว่าตัวเกมจะขายได้อย่างน้อย 14 ล้านชุดในปีแรกที่วางจำหน่าย Julie Muncy เขียนผ่านเว็บไซต์ "ไวต์" โดยรู้สึกกังวลว่าตัวเกมอาจไม่สามารถสะท้อนสถานการณ์ที่ซับซ้อนในสงครามโลกครั้งที่หนึ่งได้ และคิดว่าสงครามอาจไม่ใช่ฉากในอุดมคติสำหรับวิดีโอเกม ในทางตรงกันข้าม Robert Rath แห่ง "Zam" ได้ไตร่ตรองเรื่องเดียวกัน และสังเกตว่าสงครามโลกครั้งที่หนึ่งถูกลืมไปอย่างมากในวัฒนธรรมสมัยนิยม เนื่องจากไม่สามารถสร้างแรงบันดาลใจให้เกิดความหลงใหลหรือความสนใจได้ Rath แนะนำว่า "แบตเทิลฟีลด์ 1" สามารถชุบตัวความสนใจของผู้คนในสงคราม Alex Hern จากเดอะการ์เดียน วิจารณ์สิ่งที่เขามองว่าเป็นความหน้าซื่อใจคดของผู้ที่คัดค้านวิดีโอเกมสงครามโลกครั้งที่หนึ่ง โดยเขียนว่า "การถามว่าสงครามโลกครั้งที่หนึ่งเป็นหัวข้อที่เหมาะสมสำหรับเกมยิงมุมมองบุคคลที่หนึ่งหรือไม่ อาจเผยให้เห็นคำถามที่เร่งด่วนกว่านั้น: ทำไมเราคิดว่าสงครามคืออะไร?"
"แบตเทิลฟีลด์ 1" ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก
นักวิจารณ์ต่างชื่นชมฉากของเกมที่ไม่เหมือนใครและมีชีวิตชีวา รวมถึงความเสี่ยงที่ไดซ์ใช้ธีมสงครามโลกครั้งที่หนึ่งในการพัฒนาเกม องค์ประกอบโหมดผู้เล่นหลายคนได้รับการยกย่องทั้งในด้านกลไกที่แข็งแกร่ง การทำงานของโหมดเกมใหม่ เพลงประกอบ และแผนที่ และอื่น ๆ อีกมากมาย แม้ว่าในแคมเปญผู้เล่นคนเดียวสำหรับเนื้อเรื่องและการออกแบบระดับจะได้รับการยกย่อง กระนั้นแคมเปญผู้เล่นคนเดียวก็ยังถูกวิพากษ์วิจารณ์ว่าเนื้อเรื่องสั้นเกินไป PC World ยังวิพากษ์วิจารณ์ว่าแคมเปญผู้เล่นคนเดียวทั้ง 6 เกิดขึ้นจากมุมมองของฝ่ายสัมพันธมิตรและฝ่ายมหาอำนาจกลางที่ขาดหายไป
"แบตเทิลฟีลด์ 1" เป็นเกมขายปลีกที่ขายดีที่สุดในสหราชอาณาจักรในสัปดาห์ที่วางจำหน่าย ซึ่งมากกว่ายอดขายของเกม "แบตเทิลฟีลด์ 4" และ "แบตเทิลฟีลด์ฮาร์ดไลน์" รวมกัน ตัวเกมเวอร์ชันเพลย์สเตชัน 4 ทำยอดขายสูงสุดในญี่ปุ่น โดยขายได้ถึง 113,083 ชุดในสัปดาห์แรก และในวันที่ 18 มกราคม 2017 ตัวเกมเวอร์ชันเพลย์สเตชัน 4 ขายได้ถึง 249,053 ชุดในญี่ปุ่น "แบตเทิลฟีลด์ 1" เป็นเกมที่มียอดขายสูงสุดในสหรัฐในเดือนที่เปิดตัว
การบุกครองอินโดจีนฝรั่งเศสของญี่ปุ่น
การบุกครองอินโดจีนฝรั่งเศสของญี่ปุ่น(仏印進駐 Futsu-in shinchū) เป็นการเผชิญหน้าทางทหารในช่วงระยะสั้นระหว่างจักรวรรดิญี่ปุ่นและรัฐฝรั่งเศสในทางตอนเหนือของอินโดจีนฝรั่งเศส การต่อสู้ได้ดำเนินตั้งแต่วันที่ 22 ถึง 26 กันยายน ค.ศ. 1940 พร้อมกับยุทธการที่กวางสีตอนใต้ในสงครามจีน-ญี่ปุ่น
เป้าหมายหลักของญี่ปุ่นคือการขัดขวางต่อสาธารณรัฐจีนจากการนำเข้าอาวุธและเชื้อเพลิงผ่านทางอินโดจีนฝรั่งเศสที่ไปตามเส้นทางรถไฟสายคุนหมิง-ไฮฟอง จากท่าเรือไฮฟองของอินโดจีน ผ่านทางเมืองหลวงของฮานอยถึงเมืองคุนหมิงในยูนนานของจีน
แม้ว่าจะมีการตกลงกันระหว่างรัฐบาลฝรั่งเศสและญี่ปุ่นก่อนที่จะมีการแพร่ระบาดของการสู้รบ ผู้มีอำนาจไม่สามารถควบคุมเหตุการณ์บนพื้นดินได้เป็นเวลาหลายวันก่อนที่ทหารจะหยุดยิง ตามข้อตกลงก่อนหน้านี้, ญี่ปุ่นได้รับอนุญาตให้ครองเมืองตังเกี๋ยในทางตอนเหนือของอินโดจีนและปิดกั้นจีนได้อย่างมีประสิทธิภาพ
ในช่วงต้นปี 1940 กองทัพของจักรวรรดิญี่ปุ่น ได้ลงมาถึงตอนใต้ของมณฑลกวางสีในเขตเมืองหลงชู ซึ่งเป็นสถานที่ที่ทางหนึ่งของทางรถไฟสายคุณหมิง-ไฮฟอง โดยอยู่บริเวณเขตชายแดนกับเมืองพิงเซียง ซึ่งในตอนนั้นกำลังตัดทางรถไฟไปทางตะวันตกอันเป็นทางไปเมืองคุณหมิง ซึ่งทางรถไฟสายนี้เป็นทางที่สำคัญที่สุดที่รัฐบาลจีนจะสามารถติดต่อออกสู่ภายนอกได้อย่างปลอดภัยที่สุด
ในช่วงวันที่ 20 มิถุนายนปี 1940 ฝรั่งเศสเริ่มเพลี้ยพร้ำจากการบุกของเยอรมันเข้าไปทุกที ก่อนที่ในอีกไม่กี่วันต่อมารัฐบาลฝรั่งเศสออกเสียงส่งให้จอมพลฟีลิป เปแต็งขึ้นสู่ตำแหน่งประธานาธิบดีหลังการประกาศยอมแพ้ต่อนาซีเยอรมัน ซึ่งนี่นำไปสู่การล่มของสาธารณรัฐที่ 3 ชาวเมืองฝรั่งเศสส่วนมากยอมจำนนต่อเยอรมันแต่โดยดี ซึ่งกลุ่มรัฐบาลอาณานิคมตามที่ต่างๆ ก็ให้การสนับสนุนอำนาจของฟิลิป เปแต็งที่วีชี นำไปสู่การตั้งวิชีฝรั่งเศสนั่นเอง แต่ชาวฝรั่งเศสก็ไม่ได้ยอมจำนนต่อเยอรมันไปเสียหมด ชาวฝรั่งเศสส่วนหนึ่งอันนำโดยชาร์ล เดอ โกลได้หนีไปตั้งรัฐบาลพลัดถิ่นหรือฝรั่งเศสเสรีที่อังกฤษ
การเจรจาระหว่างจักรวรรดิญี่ปุ่น-ฝรั่งเศส.
ในวันที่ 19 มิถุนายน เมื่อฝรั่งเศสพ่ายแพ้นาซีเยอรมันในสมรถูมิยุโรป จักรวรรดิญี่ปุ่นได้ใช้โอกาสนี้ในการจะบุกอาณานิคมอินโดจีนของฝรั่งเศส โดยจักรวรรดิญี่ปุ่นที่กำลังติดพันกับศึกที่จีนอยู่นั้นได้ยื่นข้อเสนอแกมบังคับไปให้ ฌอร์ฌ คาทรู ข้าหลวงใหญ่แห่งอินโดจีนของฝรั่งเศสให้ยกเลิกการขนส่งเสบียงและอาวุธผ่านทางรถไฟไปให้จีน รวมทั้งยังให้ทหารอีก 40 นายภายใต้การประจำการของพลเอกอิสซึกุ นิชิฮาระ เข้าไปตรวจสอบภายในรัฐด้วย อเมริกานั้นเมื่อทราบข่าวก็เตือนไปถึงข้าหลวงของอินโดจีนว่าญี่ปุ่นเป็นพันธมิตรกับนาซีเยอรมัน การยอมทำตามอาจทำให้อินโดจีนของฝรั่งเศสสูญเสียอำนาจอธิปไตยไปได้ แต่ทว่ากองเรือและกองทัพบกของญี่ปุ่นก็จ่อเตรียมจะบุกเข้าไปทุกทีแล้ว แม้ฌ็อง เดอกูจะไม่อยากทำตามข้อเสนอของญี่ปุ่น แต่อาณานิคมนี้ก็ไม่สามารจะต่อกรกับการต่อสู้ระยะยาวได้ ฌ็อง เดอกูจึงต้องจำใจยอมทำตามคำขาดของญี่ปุ่นโดยรถไฟขบวนสุดท้ายที่ไปคุนหมิงนั้นเดินทางในวันที่ 20 หลังจากนั้นฌอร์ฌ คาทรูก็ลาออกจากตำแหน่งแทบจะในทันที
ฌ็อง เตอกูขึ้นมารับตำแหน่งข้าหลวงใหญ่แห่งอินโดจีนในเวลาต่อมา เขาพยายามจะดำเนินนโยบายโดยสานต่อกับสิ่งที่ข้าหลวงคนก่อนทำแต่ทว่ารัฐบาลจักรวรรดิญีปุ่นกลับยื่นคำขาดรอบที่สองเข้ามาอีก โดยการขอใช้ท่าเรือในทางใต้ของกวางโจวอันเป็นส่วนหนึ่งของอาณานิคมอินโดจีนให้มันเป็นฐานทัพเรือของญี่ปุ่น รวมทั้งให้ปิดชายแดนกับจีนเต็มรูปแบบ ในช่วงนี้เป็นช่วงที่กองทหารของพลเอกนิชิฮาระเข้ามาที่กรุงฮานอยพอดี ซึ่งเป็นเรื่องที่แปลกที่ชาวญี่ปุ่นส่วนใหญ่ไม่รู้ว่าเขานั้นมาทำไมแม้แต่ตัวของเขาเองก็ยังไม่รู้เหมือนกัน แต่เรื่องนี้ดูเหมือนจะไม่ไดแป็นที่สนใจมากเท่าไหร่ เพราะเมื่อข้อเสนอครั้งที่สามถูกส่งมาถึงมือของเตอกูมันคือการคุกคามอธิปไตยของฝรั่งเศสในภูมิภาคอินโดจีนชัดๆ เพราะคำขาดนี้คือการที่รัฐบาลญี่ปุ่นมีสิทธิ์ในการตั้งฐานทัพอากาศภายในอินโดจีนได้
ภายในรัฐบาล เตอกูพยายามที่จะโน้มน้าวกับคณะรัฐบาลให้ต่อต้านการเข้ามาและคำขาดของญี่ปุ่น แม้ลึกๆแล้วเขาเองก็เชื่อว่ารัฐบาลอาณานิคมไม่สามารถเอาชนะและหยุดยั้งการรุกรานของญี่ปุ่นได้ แต่เขาก็เชื่อว่า การเจรจาที่เข้มแข็งภายในรัฐบาลจะทำให้ญี่ปุ่นไม่กล้ารุกรานได้ ซึ่งรัฐบาลวิชีนั้นก็ได้ให้คำปรึกษาแกเขาในฐานะผู้นำรัฐบาลอาณานิคมให้ต่อต้านการเข้ามาของญี่ปุ่น โดยให้เหตุผลว่าอินโดจีนยังมีสหรัฐที่คอยสนับสนุนกำลังทหารรวมทั้งการโจมตีจากเครื่องบินอยู่ อีกทั้งยังมีกองทหารต่างด้าวที่มาจากจิบูติประจำการอยู่ในอินโดจีนกว่า 4000 ชีวิต ทำให้ที่อินโดจีนนั้นมีกองกำลังทหารกว่า 32,000 นาย จำนวนนี้ยังไม่รสมทหารจ้างและทหารที่ถูกส่งมาช่วยอีกกว่า 17,000 นายอีก เพียงแต่กองกำลังยุทโธปกรณ์ไปจนถึงกองกำลังทหารเองไม่ได้มีความพร้อมในการทำสงครามมากนัก
ในวันที่ 30 สิงหาคม รัฐมนตรีกระทรวงการต่างประเทศของญี่ปุ่น โยซึเกะ มัตซึกะ ได้ตกลงในข้อเสนอที่ตัวแทนรัฐบาลฝรั่งเศสเสนอมาในการหารือกันเกี่ยวกับเรื่องนี้ โดยญี่ปุ่นอ้างว่าจะขอใช้อินโดจีนของฝรั่งเศสเป็นทางผ่านไปตลอดช่วงเวลาการทำสงครามกับจีน ซึ่งรัฐบาลทั้งคู่ต่างก็เห็นพ้องกันว่าควรให้คนที่อยู่ในอินโดจีนเป็นคนเจรจาดีกว่า เพราะจะสะดวกรวดเร็วและยังรู้ถึงรายละเอียดต่างๆภายในภูมิภาค และการเจรจาระหว่างตัวแทนทหารของทั้งคู่ก็เริ่มขึ้นที่ฮานอยในวันที่ 3 กันยายน (ตัวแทนของฝรั่งเศสคือ ผู้บัญชาการสูงงสุดของกองมหารอินโดจีน Maurice Martin ส่วนทางญี่ปุ่นเป็นพลเอกนิชิฮาระ)
ในช่วงที่การเจรจากำลังเกิดขึ้น เตอกูและมาร์ติน(Maurice Martin)ได้พยายามถามไปยังนาซีเยอรมันว่าพวกเขานั้นจงใจแทรกแทรงในคำขาดที่ญี่ปุ่นยื่นให้หรือเปล่า แต่รัฐบาลนาซีเยอรมันหาได้ตอบกลับมาไม่ นั่นทำให้ทางเตอกูรีบไปขอความช่วยเหลือจากทั้งอังกฤษและสหรัฐผ่านทางกงสุลแต่ละประเทศภายในฮานอย ซึ่งรวมถึงจีนเองด้วย เพื่อให้พวกเขาเข้ามาช่วยต่อสู้เพื่อป้องกันการรุกรานจากญี่ปุ่น
วันที่ 6 กันยายน ทหารจากกองพลทหารราบที่ 22 ของจักรวรรดิญีปุ่นได้ทำการบุกยึดเมืองหนานหนิงและใช้เมืองนั้นเป็นฐานที่มั่น โดยหนานหนิงนั้นเป็นเมืองชายแดนที่อยู่ติดกับเมืองด่ง ด๋าง(Đồng Đăng)ของเวียดนาม โดยกองพลทหารราบที่ 22 นี้เป็นกองทหารย่อยในสังกัดกองทัพญี่ปุ่นในเขตจีนตอนใต้ โดยกองทหารนี้เป็นกองทหารที่ขึ้นชื่อในเรื่องความรุนแรงแถมยังเคยต่อสู้แบบที่เกิดที่มุกเดนมาแล้ว เหตุการการยึดเมืองหนานหนิง และส่วนหนึ่งของกองทหารพยายามลุกล้ำเข้ามาในด่ง ด๋างทำให้เกิดวิกฤติในเมืองขึ้น ฌ็อง เตอกูใช้การกระทำของญี่ปุ่นนี้ในการตัดจบการเจรจราที่กำลังดำเนินไปด้วยดีในวันที่ 18 กันยายน พลเอกนิชิฮาระได้ยื่นคำขาดต่อเตอกูว่าจะบุกเข้ามาโดยไม่สนข้อตกลงใดๆ หากยังไม่ทำเจรจาต่อ ภายในเวลา 22.00 น.ของวันที่ 22 กันยายน จากเหตุการณ์นี้เตอกูได้สั่งให้มีการลดกองทหารญีปุ่นที่ประจำการในอินโดจีนให้เหลือน้อยที่สุด
7 ชั่วโมงครึ่งก่อนเส้นตายในคำขาด รัฐบาลอินโดจีนอนุมัติการประจำการของทหารญี่ปุ่น 5000 นายที่ตั๋งเกี๋ยเหนือแม่น้ำแดง รวมทั้งยังอนุญาตให้ใช้สนามบิน 4 สนามบินที่ตั้งอยู่ที่นั่น เพื่อย้ายกำลังพลอีกกว่า 25,000 นายจากอินโดจีนไปยังยูนนาน รวมทั้งส่งกองพลทหารราบที่ 22 ผ่านทางไฮฟองเพื่อไปที่ต่างๆของจีนต่อ ทว่ากองทัพญี่ปุ่นก็เตรียมการล่วงหน้าด้วยการเตรียมกองกำลังสะเทิ้นน้ำสะเทิ้นบกประจำการเตรียมที่เกาะไฮหนานไว้แล้ว เหลือก็แค่รอเวลาที่กำหนดในการบุกเท่านั้น
เปิดฉากรุกราน.
ข้อตกลงที่ได้จากการเจรจาระหว่างสองตัวแทน ถูกกระจายสื่อสารไปตามหน่วยงานต่างๆของญี่ปุ่นในช่วง 21.00 น. อันเป็นหนึ่งชั่วโมงก่อนจะถึงเส้นตายในคำขู่ โดยคาดว่ากองทหารกลุ่มแรกจะออกจาประเทศไปโดยเรือ แต่ถึงกระนั้นผลของการเจรจานี้ไม่ได้รับการยอมรับจากกองพลทหารราบที่ 22 เพราะเห็นว่าตัวเองไม่ได้รับสิทธิประโยชน์จากการเจรจา ร่วมทั้งยังสั่งให้กองทหารราบที่ 5 ใต้ผู้บังคับบัญชาพลโทอาเคโตะ นากามูระ ส่งกองกำลังของตนข้ามชายแดนมายังด่ง ด๋างในช่วงสี่ทุ่ม
เมื่อกองกำลังของญี่ปุ่นบุกเข้ามายังด่ง ด๋าง ทหารฝรั่งเศสจึงเริ่มต่อสู้กับญี่ปุ่นจนการต่อสู้ลุกลามไปทั่วเมืองต่างๆทั่วทั้งชายแดน ที่หลั่งเซินอันเป็นเมืองหลักที่ประจำการของทหารฝรั่งเศสส่วนมากในชายแดนอินโดจีนได้ถูกกองทหารญี่ปุ่นล้อมเมืองเอาไว้ในทุกด้าน เมื่อไม่เห็นโอกาสชนะพวกเขาเลยยอมจำนนในวันที่ 25 กันยายน โดยก่อนจะยอมแพ้ก็มีการทำลายอาวุธของตัวเอง อย่างตัวปิดลูกกระสุนปืนใหญ่ของปืนใหญ่ 150 mm ก็ถูกทิ้งลงแม่น้ำเพื่อไม่ให้ญีปุ่นใช้ ซึ่งเป็นิวิธีเดียวกับที่ฝรั่งเศสเคยใช้กับจีนในตอนทำสงครามจีน-ฝรั่งเสสในปี 1884-1885
ในช่วงที่มีการต่อสู้ตามตะเข็บชายแดนอยู่นั้น รัฐบาลอินโดจีนประท้วงรัฐบาลญี่ปุ่นถึงการละเมิดการเจรจาของกองทัพญี่ปุ่น แต่ญี่ปุ่นไม่ได้ตอบโต้เรื่องนี้ พวกเขาใช้ฝูงบินที่ประจำการอยู่บนกองเรือที่มารออยู่ในอ่าวตังเกี๋ยอยู่ก่อนแล้วในการโจมตีเมืองท่า และมีเป้าหมายสำคัญในการยกพลขึ้นบกบนแผ่นดินเวียดนาม แน่นอนว่ารัฐบาลอินโดจีนไม่ยอมรับเรื่องนี้แน่ แต่พวกเขาก็ไม่สามารต้านทานกับกองทัพของจักรวรรดิญีปุ่นได้ พวกเขาสามารถขึ้นฝั่งได้ที่เมืองด่งถัก ทางตอนใต้ของไฮฟอง ซึ่งในช่วงบ่ายของวันนั้นก็มีกองกำลังกว่า 4500 คน และรถถังอีกกว่า 12 คันเข้ามาอยู่ในดินแดนเวียดนามแล้ว
การต่อสู้ได้จบลงในเย็นของวันที่ 26 กันยายน โดยญี่ปุ่นได้ยึดฐานทัพอากาศไกแลมนอกกรุงฮานอย ยึดเมืองตามแนวเส้นทางรถไฟไฮฟองตามตะเข็บชายแดน รวมทั้งยังตรึงกำลังพลไว้ที่เมืองท่าไฮฟอง และฮานอยไม่ต่ำกว่า 500 คนในแต่ละเมือง
หลังการต่อสู้ที่เกิดขึ้นในเมืองหลั่งเซิน รัฐบาลญี่ปุ่นได้ประกาศคำขอโทษพร้อมส่งเมืองและเหล่านักโทษให้กลับสู่อาณัติของรัฐบาลอาณานิคมอีกครั้งในวันที่ 5 ตุลาคม
การจะบุกลึกลงไปทางตอนใต้ของอินโดจีนเป็นสิ่งที่ญีปุ่นยังไม่สามารถกระทำได้ในทันที เพราะกองกำลังของฝรั่งเศสถูกส่งไปเสริมกำลังอีกกว่า 4,000 นาย รวมทั้งการบุ่มบ่ามโจมตีเข้าไปอาจจะกระทบกับความสัมพันธ์ระหว่าง ญี่ปุ่น อังกฤษ อเมริกาได้ ทำให้ญี่ปุ่นต้องให้ความสนใจปัญหาของโซเวียตที่กำลังลุกล้ำเข้ามาในเขตอิทธิพลแมนจูเรียของญีปุ่นก่อน แต่ว่าจุดเปลี่ยนของการศึกนี้ก็เกิดขึ้นเมื่อกองทัพนาซีเปิดฉากจู่โจมโซเวียตในปฏิบัติการบาบารอสซ่า นั่นทำให้รัฐบาลญี่ปุ่นเปิดการลุกลงไปในเอเชียเพื่อแย่งชิงทรัพยากรอันอุดมสมบูรณ์ของเอเชียตะวันออกเฉียงใต้ เนื่องด้วยการที่สหรัฐไม่ยอมส่งทรัพยากรโดยเฉพาะอย่างยิ่ง "น้ำมัน" มาให้กับญี่ปุ่นในการทำศึกกับจีน รวมทั้งยีงปิดเส้นทางการค้าของญีปุ่นนั่นทำให้ญี่ปุ่นต้องใช้มาตรการเพื่อแย่งชิงทรัพยากร โดยในช่วงการบุกอินโดจีนนั้นกองกำลังกว่า 140,000 นายได้เริ่มบุกยึดอินโดจีนตั้งแต่วันที่ 28 กรกฎาคม 1941 แม้ชาวฝรั่งเศสจะยังคงมีอิทธิพลในรัฐบาลอาณานิคมแต่หลังจากการรัฐประหารของญี่ปุ่นในปี 1945 ทำให้พวกพนักงานชาวฝรั่งเศสส่วนมากโดนปลด และแทนที่ด้วยชาวญี่ปุ่นแทน
การบุกครองอินโดจีนฝรั่งเศส
สงครามอิตาลี-กรีซ
สงครามอิตาลี-กรีซ เกิดขึ้นเมื่ออิตาลีนำโดยมุสโสลินีต้องการขยายดินแดนและอำนาจแบบเดียวกับฮิตเลอร์ โดยเริ่มจากเข้ายึดอัลบาเนีย หลังจากนั้นก็จะบุกยึดกรีซด้วยกำลังพลที่มีจำนวนมากกว่า ประมาณ 2 ต่อ 1 และยุทโธปกรณ์ที่ดีกว่า และก็ประกาศตนอยู่ตรงข้ามฝ่ายอักษะซึ่งในช่วงเวลานั้นมีเพียงอังกฤษกับกรีซเท่านั้นที่ยังสู้อยู่ กรีซสามารถต้านทานการรุกของอิตาลีด้านพรมแดนอัลบาเนีย-กรีซได้ในการรุกครั้งแรกของอิตาลีระหว่างวันที่ 28 ตุลาคม ค.ศ. 1913 – พฤศจิกายน ค.ศ. 1940 และกลับกลายเป็นว่ากรีซเป็นฝ่ายตีโต้ตอบระหว่างวันที่ 14 พฤศจิกายน ค.ศ. 1940 – มีนาคม ค.ศ. 1941 ทำให้อิตาลีต้องถอยเข้าไปจากพรมแดนอัลบาเนีย-กรีซ ถึง 60 กิโลเมตร กรีซยึดดินแดนเกือบ 1 ใน 3 ของอัลบาเนียไว้ได้ กองทัพอิตาลีจำนวน 27 กองพลไม่สามารถผลักดันกองทัพกรีซจำนวน 16 กองพลในอัลบาเนียซึ่งมียุทโธปกรณ์ที่ด้อยกว่าระหว่างการรุกครั้งที่ 2 ของอิตาลีช่วงเดือนมีนาคม ค.ศ. 1941 ถึง 23 เมษายน ค.ศ. 1941 สร้างความอับอายให้กับมุสโสลินีเป็นอย่างมาก
การบุกครองไทยของญี่ปุ่น
การบุกครองไทยของญี่ปุ่น  เกิดขึ้นเมื่อวันที่ 8 ธันวาคม พ.ศ. 2484 เป็นการต่อสู้ระหว่างราชอาณาจักรไทยกับจักรวรรดิญี่ปุ่นในช่วงเวลาสั้น ๆ การสู้รบที่ดุเดือดเกิดขึ้นในภาคใต้ของประเทศไทย โดยการต่อสู้กินเวลา 5 ชั่วโมงก่อนที่จะสิ้นสุดด้วยการหยุดยิง จากนั้น ไทยและญี่ปุ่นได้ลงนามเป็นพันธมิตรกันเมื่อวันที่ 25 มกราคม พ.ศ. 2485 ที่พระอุโบสถวัดพระศรีรัตนศาสดาราม ทำให้ประเทศไทยกลายเป็นส่วนหนึ่งของพันธมิตรอักษะจนกระทั่งสิ้นสุดสงครามโลกครั้งที่สอง
ยุทธการที่เกาะครีต
การบุกครองยูโกสลาเวีย
การบุกครองยูโกสลาเวีย เป็นที่รู้จักในชื่อ สงครามเดือนเมษายน หรือ ปฏิบัติการ 25 เริ่มขึ่นเมื่อเยอรมนีร่วมกับฝ่ายอักษะเปิดฉากโจมตีราชอาณาจักรยูโกสลาเวียในวันที่ 6 เมษายน 1941 ในช่วงสงครามโลกครั้งที่สอง หลังเกิดรัฐประหารยูโกสลาเวียเมื่อหลายวันก่อนหน้า
ยูโกสลาเวียดำรงความเป็นกลางในสงครามโลกครั้งที่ 2 มาได้เกือบ 2 ปี แต่เมื่อเดือนมีนาคมปี 1941 เจ้าชาย Paul ถูกบีบบังคับให้เซ็นสัญญาเป็นพันธมิตรกับฝ่ายอักษะ ทำให้เกิดการโค่นล้มอำนาจของพระองค์เพื่อปฏิเสธการเป็นพันธมิตรกับอักษะในเบลเกรด และ องค์มกุฏราชกุมารได้ถูกยกขึ้นมาเป็นสมเด็จพระเจ้าปีเตอร์ที่ 2 ปกครองยูโกสลาเวียแทน ฝ่ายอักษะจึงเข้าโจมตียูโกสลาเวียและแยกดินแดนยูโกสลาเวียเป็นส่วน ๆ แบ่งสรรกันในหมู่ฝ่ายอักษะ (อิตาลี เยอรมนี บัลแกเรีย ฮังการี โรมาเนีย แอลเบเนีย) แต่ที่สำคัญคือยกกลุ่มอูสตาเชให้ขึ้นมาเป็นรัฐบาลปกครองรัฐเอกราชโครเอเชีย (Independent State of Croatia)
ในช่วงตุลาคม ค.ศ. 1940 ราชอาณาจักรอิตาลีได้โจมตีราชอาณาจักรกรีซ ก่อนจะถอยกลับเข้าไปใน ผู้นำแห่งเยอรมันอดอล์ฟ ฮิตเลอร์ ได้ตัดสินใจที่จะส่งกำลังเพื่อเข้าไปช่วยพันธมิตรของเขา ผู้นำอิตาลีเบนิโต มุสโสลินี ฮิตเลอร์ไม่เพียงต้องการกอบกู้ศักดิ์ศรีของฝ่ายอักษะหลังความพ่ายแพ้ในยุทธการที่บริเตนเท่านั้น แต่ต้องการหยุดการทิ้งระเบิดของอังกฤษในบ่อน้ำมันที่โรมาเนียและครอบครองบ่อน้ำมันนั้นด้วย
ใน ค.ศ. 1940 ถึงช่วงต้น ค.ศ. 1941 ราชอาณาจักรฮังการี, ราชอาณาจักรโรมาเนีย และราชอาณาจักรบัลแกเรียได้ทำการเข้าร่วมกติกาสัญญาไตรภาคีของฝ่ายอักษะและฮิตเลอร์ก็ได้ทำการกดดันให้ยูโกสลาเวียเข้าร่วม หลังจากนั้นผู้แทนของได้ประกาศว่าจะนำยูโกสลาเวียเข้าร่วมกับฝ่ายอักษะในวันที่ 25 มีนาคม ค.ศ.1941 ซึ่งทำให้นายทหารชาวเซิร์บรวมถึงประชาชนบางส่วนไม่พอใจโดยเฉพาะชาวเซิร์บ เช่น ฝ่ายประชาธิปไตยและคอมมิวนิสต์ นายทหารชาวเซิร์บได้ทำการรัฐประหารในวันที่ 27 มีนาคม ค.ศ. 1941 และทำการปลดออกจากตำแหน่งขณะกำลังเข้าใกล้ช่วงเฉลิมพระชนม์ของกษัตริย์ปีเตอร์ที่สองในอีกหนึ่งเดือนข้างหน้า
การทัพกัวดานาแนล
ยุทธการที่อัลอะละมัยน์ครั้งที่สอง
ยุทธการที่อัลอะละมัยน์ครั้งที่สอง (23 ตุลาคม–11 พฤศจิกายน ค.ศ. 1942) เป็นยุทธการในสงครามโลกครั้งที่สองใกล้กับที่หยุดรถไฟอัลอะละมัยน์ (El Alamein) ในอียิปต์ เมื่อฝ่ายสัมพันธมิตรคว้าชัย ยุทธการนี้เป็นจุดเปลี่ยนในการทัพทะเลทรายตะวันตก ยุทธการที่อัลอะละมัยน์ครั้งที่หนึ่งป้องกันฝ่ายอักษะมิให้รุกคืบเข้าไปในอียิปต์มากขึ้น
ชัยของบริเตนพลิกกระแสในการทัพแอฟริกาเหนือและยุติภัยคุกคามของฝ่ายอักษะต่ออียิปต์ คลองสุเอซและทุ่งน้ำมันตะวันออกกลางและเปอร์เซียทางแอฟริกาเหนือ ยุทธการที่อัลอะละมัยน์ครั้งที่สองช่วยฟื้นขวัญกำลังใจของฝ่ายสัมพันธมิตร เป็นความสำเร็จสำคัญของฝ่ายสัมพันธมิตรครั้งแรกนับแต่ปฏิบัติการครูเซเดอร์ในปลายปี 1941 ยุทธการดังกล่าวสอดคล้องกับการบุกครองแอฟริกาเหนือของฝรั่งเศสของฝ่ายสัมพันธมิตรในปฏิบัติการคบเพลิงซึ่งเริ่มในวันที่ 8 พฤศจิกายน ตลอดจนยุทธการที่สตาลินกราดและการทัพกัวดัลคะแนล
รอมิวลุส และเรมุส
การบุกครองเกาะซิซิลี
การรุกคาบสมุทรอิตาลี
รักเธอประเทศไทย เป็นละครโทรทัศน์ไทยแนว โรแมนติก-ดราม่า นำแสดงโดย ศรัณยู วินัยพานิช, มารี เบิร์นเนอร์, ภุชิสสะ ศุภธนพัฒน์, ณฐอร อินทรสกุล และนักแสดงชั้นนำอีกมากมาย เริ่มออกอากาศตอนแรกวันที่ พ.ศ. 2560–พ.ศ. 2560 ออกอากาศทุกวันจันทร์-อังคาร เวลา 20.00 - 21.00 น. ทางช่อง ทรูโฟร์ยู ผลิตโดย บริษัท โกลเด้น อายส์ วิว จำกัด โดย บทประพันธ์ของ บทโทรทัศน์โดย กำกับการแสดงโดย พุฒิพงศ์ พรหมสาขา ณ สกลนคร
ยุทธนาวีที่อ่าวเลเต
การรุกวิสตูล่า-โอเดอร์
ยุทธการที่อิโวจิมา
ยุทธการที่โอกินาวา
การยอมจำนนของเยอรมนี
ปฏิบัติการแวเซอริบุง
เซดริก อเล็กซานเดอร์
เซเดริก จอห์นสัน (Cederick Johnson) เกิด 16 สิงหาคม ค.ศ. 1989 เป็นนักมวยปล้ำอาชีพชาวอเมริกันที่เซ็นสัญญากับWWEภายใต้ชื่อ เซดริก อเล็กซานเดอร์ (Cedric Alexander) เป็นแชมป์ครุยเซอร์เวท WWE เขาเคยเป็นที่รู้จักในสมาคมริงออฟออเนอร์(ROH) ตั้งแต่ปี 2011 ถึง 2016
Cedric Alexander
ROH
จอห์นนี การ์กาโน
จอห์น แอนโทนี นิโคลัส การ์กาโน (John Anthony Nicholas Gargano) เกิด 14 สิงหาคม ค.ศ. 1987 เป็นนักมวยปล้ำอาชีพชาวอเมริกันที่รู้จักดีในนาม จอห์นนี การ์กาโน (Johnny Gargano)
เขาเริ่มมวยปล้ำอาชีพในปี 2005 ที่ทำงานให้กับสมาคม Cleveland All–Pro Wrestling (CAPW) ในปีต่อมา เขาทำงานสำหรับบางส่วนของสมาคมวงจรอิสระในอเมริกันรวมทั้ง Chikara, Dragon Gate USA (DGUSA), Evolve, Pro Wrestling Guerrilla (PWG), Absolute Intense Wrestling (AIW) และสมาคมอื่นๆ เคยได้แชมป์ Chikara Campeonatos de Parejas, แชมป์ Evolve Tag Team Championship และแชมป์ Open the Freedom Gate Championship ของ DGUSA ที่เขาได้ครองแชมป์ได้ถึง 873 วันในสองสมัย นอกจากนี้เขายังเคยเข้าร่วมสมาคมROH และTNA และเขายังเคยร่วม Tryout กับ WWE ในปี 2007 แต่ไม่ได้มีการเซ็นสัญญา
หลังจากการปรากฏตัวเป็นระยะๆ กับ WWE เขาได้มีส่วนร่วมในค่ายทดลองของบริษัทฯ ในเดือนมิถุนายนปี 2015 หลังจากนั้นเขาเริ่มปรากฏขึ้นเป็นประจำสำหรับ NXT ในที่สุดก็เซ็นสัญญาในเมษายน 2016 ได้แชมป์แท็กทีม NXT 1สมัย ร่วมกับทอมมาโซ แชมปา, แชมป์นอร์ธอเมริกัน NXT และแชมป์ NXT และเป็นคนแรกที่ได้แชมป์ Triple Crown ของ NXT (แชมป์ใหญ่, แชมป์รอง และแชมป์แท็กทีม)